Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 551

1. I.B/7. A hátralévő kötelezettségek között kimutatott alárendelt kölcsöntőkét a visszafizetési időpontot megelőző öt év során az évenkénti fokozatos csökkenéssel a lejárat szerinti időpontban egy összegben kell számításba venni és ez(eke)t az összeg(ek)et a 712 vagy 722 sorban feltüntetni. Ez a számítási mód nem érinti az alárendelt kölcsöntőke könyv szerinti értékét, az a visszafizetésig továbbra is a szerződés szerinti értéken szerepel a főkönyvben! Az 1000 M Ft értékű szerződés lejárat szerinti időpontja március 31., akkor a visszafizetést megelőző években minden év március 31-én egy összegben 20—20%-kal, vagyis 200—200 M Ft-tal kell csökkenteni az alárendelt kölcsöntőke számításba vehető — 711 sorban szereplő — értékét. A második év végén már 400 M Ft lesz a szavatoló tőkébe nem számítható összeg. Deviza esetén a csökkentés nagyságát a szerződés szerinti alárendelt kölcsöntőke devizaértéke határozza meg, amelyet a hó végi alkalmazott számviteli előírások szerinti devizaárfolyamon kell számításba venni. Az alárendelt kölcsöntőke (hitel) szerződés 10 M USD értékű, lejárat szerinti időpontja július 31., akkor a visszafizetést megelőző években minden év július 31-én egy összegben 20—20%-kal, vagyis 2—2 M USD-ral kell a csökkentést végrehajtani, és ennek az értéknek az adott időszak devizaárfolyamával átszámított összegével kell csökkenteni az alárendelt kölcsöntőke számításba vehető — 711 sorban szereplő — értékét. Pl. Az első évben a 120 M Ft/USD árfolyammal számítva 240 M Ft-tal kell csökkenteni a szavatoló tőkébe számítandó alárendelt kölcsöntőkét. A második év végén már 150 Ft/USD árfolyammal számítva 300 M Ft, együttesen 600 M Ft lesz a szavatoló tőkébe nem számítható összeg. A második évben 400 M Ft, illetve 600 M Ft értéket kell a 712 vagy 722 sorba beírni. A deviza alárendelt kölcsöntőke könyv szerinti értéke továbbra 10 M USD is, amelynek forintértéke az adott devizaárfolyamon első évben 1200 M Ft, a második évben 1500 M Ft. 2 I.B/8. Árfolyamkockázati céltartalékképzés (a nettó devizapozíció céljára) A mérleg forduló napján (december 31-én) devizanemenként kell megállapítani a mérlegben lévő és a mérlegen kívüli devizaeszközök és devizaforrások — különbözete — alapján fennálló deviza nyitott pozíciókat és az árfolyamkockázati céltartalékot az MNB által közzétett hivatalos (devizaközép) árfolyammal forintosított eszközoldali pozíciók és a forrásoldali pozíciók összegének különbözeteként megállapított nettó devizapozíciónak a SZT 2%-át meghaladó részének 8%-ában kell megképezni. A szavatoló tőkéhez történő viszonyításkor a tárgyévi árfolyamkockázati céltartalék megképzése nélkül meghatározott szavatoló tőkét kell figyelembe venni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes